REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 011-139/22

1. februar 2022. godine

B e o g r a d

NARODNA SKUPŠTINA

Odbor za ustavna pitanja i zakonodavstvo Narodne skupštine, dostavlja, na osnovu člana 194. stav 2. Poslovnika Narodne skupštine ("Službeni glasnik RS" broj 20/12 - prečišćen tekst), Narodnoj skupštini Predlog autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS“, broj 41/18), s predlogom da se u skladu sa članom 167. Poslovnika Narodne skupštine, donese po hitnom postupku.

Za predstavnika Odbora u Narodnoj skupštini određena je Jelena Žarić Kovačević, predsednik Odbora.

PREDSEDNIK ODBORA

Jelena Žarić Kovačević

PREDLOG

Na osnovu člana 8. stav. 1. Zakona o Narodnoj skupštini ("Službeni glasnik RS", broj 9/10) i člana 194. stav 2. Poslovnika Narodne skupštine ("Službeni glasnik RS", broj 20/12 - prečišćen tekst)

Narodna skupština na sednici održanoj \_\_\_\_\_\_\_\_\_\_\_ 2022. godine, donela je

AUTENTIČNO TUMAČENjE

odredbe člana 10. stav 1. Zakona o interoperabilnosti železničkog sistema

(„Službeni glasnik RS“, broj 41/18)

Odredba člana 10. stav 1. Zakona o interoperabilnosti železničkog sistema („Službeni glasnik RS”, broj 41/18), glasi: „TSI-ji se primenjuju na novoizgrađena, unapređena ili obnovljena vozila kojima se obavlja međunarodni prevoz u železničkom saobraćaju, kao i na novoizgrađene, unapređene ili obnovljene železničke pruge obuhvaćene proširenom TEN-T (Trans-European Transport Network) mreže za jugoistočnu Evropu.”

Ovu odredbu treba razumeti tako da železničke pruge obuhvaćene proširenom TEN-T (Trans-European Transport Network) mrežom za jugoistočnu Evropu obuhvataju kompletne železničke pruge od početne stanice do krajnje stanice kako je to utvrđeno u Uredbi o kategorizaciji železničkih pruga koje pripadaju javnoj železničkoj infrastrukturi („Službeni glasnik RS”, br. 92/20 i 6/21) i da kao takve ne predstavljaju pojedinačne deonice pruga između stanica, već skup svih deonica pruge na predmetnoj pruzi. U skladu sa prethodno navedenim, odredbe Zakona o interoperabilnosti železničkog sistema koje se odnose na oblast primene TSI primenjuju se po završetku svih radova na kompletnoj pruzi, odnosno pribavljanju upotrebne dozvole za poslednju deonicu na posmatranoj pruzi na kojoj se izvode radovi. Za vreme izvođenja radova na pojedinačnim deonicama ne primenjuju se relevantne odredbe Zakona o interoperabilnosti železničkog sistema koje se odnose na primenu TSI, već relevantne odredbe iz nacionalnih propisa na način utvrđen zakonom.

Na ovaj način bi se omogućila i primena odredaba Zakona o bezbednosti železničkog saobraćaja („Službeni glasnik RS”, broj 41/18) koje se odnose na železničke pruge, na jasan i nedvosmislen način, a sve u cilju fazne realizacije projekata, odnosno realizacije projekata po deonicama i dobijanja odgovarajućih dozvola i sertifikata za kompletnu železničku prugu tek nakon završetka svih radova na kompletnoj pruzi odnosno pribavljanja upotrebne dozvole za poslednju deonicu na posmatranoj pruzi na kojoj se izvode radovi, u okviru realizacije projekata koji se odvijaju po deonicama, odnosno po fazama. Za vreme izvođenja radova na pojedinačnim deonicama ne primenjuju se relevantne odredbe Zakona o bezbednosti železničkog sistema u vezi sa TSI, već relevantne odredbe iz nacionalnih propisa na način utvrđen zakonom.

Ovo autentično tumačenje objaviti u „Službenom glasniku Republike Srbije”.

01 Broj

u Beogradu, \_\_\_\_\_\_\_\_, 2022. godine

NARODNA SKUPŠTINA

PREDSEDNIK

Ivica Dačić

OBRAZLOŽENjE

Razlog za donošenje autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS”, broj 41/18) su nejasnoće koje su se pojavile u praktičnoj primeni pojedinih odredbi Zakona o interoperabilnosti železničkog sistema.

Imajući u vidu da se TSI (tehničke specifikacije interoperabilnosti) primenjuju na novoizgrađena, unapređena ili obnovljena vozila kojima se obavlja međunarodni prevoz u železničkom saobraćaju, kao i na novoizgrađene, unapređene ili obnovljene železničke pruge obuhvaćene proširenom TEN-T (Trans-European Transport Network) mrežom za jugoistočnu Evropu, potrebno je razumeti da železničke pruge obuhvaćene proširenom TEN-T (Trans-European Transport Network) mrežom za jugoistočnu Evropu obuhvataju kompletne železničke pruge od početne stanice do krajnje stanice kako je to utvrđeno u Uredbi o kategorizaciji železničkih pruga koje pripadaju javnoj železničkoj infrastrukturi („Službeni glasnik RS”, br. 92/20 i 6/21) i da kao takve ne predstavljaju pojedinačne deonice pruga između stanica, već skup svih deonica pruge na predmetnoj pruzi. U skladu sa prethodno navedenim, odredbe Zakona o interoperabilnosti železničkog sistema koje se odnose na oblast primene TSI primenjuju se po završetku svih radova na kompletnoj pruzi, odnosno pribavljanju upotrebne dozvole za poslednju deonicu na posmatranoj pruzi na kojoj se izvode radovi. Za vreme izvođenja radova na pojedinačnim deonicama ne primenjuju se relevantne odredbe Zakona o interoperabilnosti železničkog sistema koje se odnose na primenu TSI.

Odredba člana 10. stav 1. Zakona o interoperabilnosti železničkog sistema („Službeni glasnik RS”, broj 41/18) glasi:

„TSI-ji se primenjuju na novoizgrađena, unapređena ili obnovljena vozila kojima se obavlja međunarodni prevoz u železničkom saobraćaju, kao i na novoizgrađene, unapređene ili obnovljene železničke pruge obuhvaćene proširenom TEN-T (Trans-European Transport Network) mreže za jugoistočnu Evropu.”

Ovu odredbu treba razumeti na način da železničke pruge obuhvaćene proširenom TEN-T (Trans-European Transport Network) mrežom za jugoistočnu Evropu obuhvataju kompletne železničke pruge od početne stanice do krajnje stanice kako je to utvrđeno u Uredbi o kategorizaciji železničkih pruga koje pripadaju javnoj železničkoj infrastrukturi („Službeni glasnik RS”, br. 92/20 i 6/21) i da kao takve ne predstavljaju pojedinačne deonice pruga između stanica, već skup svih deonica pruge na predmetnoj pruzi. U skladu sa prethodno navedenim, odredbe Zakona o interoperabilnosti železničkog sistema koje se odnose na oblast primene TSI primenjuju se po završetku svih radova na kompletnoj pruzi, odnosno pribavljanju upotrebne dozvole za poslednju deonicu na posmatranoj pruzi na kojoj se izvode radovi. Za vreme izvođenja radova na pojedinačnim deonicama ne primenjuju se relevantne odredbe Zakona o interoperabilnosti železničkog sistema koje se odnose na primenu TSI, već relevantne odredbe iz nacionalnih propisa na način utvrđen zakonom.

Na ovaj način bi se omogućila i primena odredaba Zakona o bezbednosti železničkog saobraćaja („Službeni glasnik RS”, broj 41/18) koje se odnose na železničke pruge, na jasan i nedvosmislen način, a sve u cilju fazne realizacije projekata, odnosno realizacije projekata po deonicama i dobijanja odgovarajućih dozvola i sertifikata za kompletnu železničku prugu tek nakon završetka svih radova na kompletnoj pruzi odnosno pribavljanja upotrebne dozvole za poslednju deonicu na posmatranoj pruzi na kojoj se izvode radovi, u okviru realizacije projekata koji se odvijaju po deonicama, odnosno po fazama. Za vreme izvođenja radova na pojedinačnim deonicama ne primenjuju se relevantne odredbe Zakona o bezbednosti železničkog sistema u vezi sa TSI, već relevantne odredbe iz nacionalnih propisa na način utvrđen zakonom.

U skladu sa članom 167. Poslovnika Narodne skupštine, Odbor predlaže da se autentično tumačenje donese po hitnom postupku, da bi se sprečile štetne posledice do kojih mogu da dovedu nedoumice u primeni navedene odredbe.